CELEX: 62016TN0688
Language: el
Date: 2016-09-28 00:00:00
Title: Υπόθεση T-688/16: Προσφυγή-αγωγή της 28ης Σεπτεμβρίου 2016 — Janssen-Cases κατά Επιτροπής

7.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 410/32
            
         Προσφυγή-αγωγή της 28ης Σεπτεμβρίου 2016 — Janssen-Cases κατά Επιτροπής
   (Υπόθεση T-688/16)
   (2016/C 410/45)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Mercedes Janssen-Cases (Βρυξέλλες, Βέλγιο) (εκπρόσωποι: J. -N. Louis και N. De Montigny, δικηγόροι)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να ακυρώσει τις αποφάσεις της Επιτροπής της 15ης Ιουνίου 2016 περί διορισμού άλλου υποψηφίου στη θέση του Διαμεσολαβητή της Επιτροπής και περί απορρίψεως της δικής της υποψηφιότητας·
            
         
               —
            
            
               να υποχρεώσει την Επιτροπή να καταβάλει στην προσφεύγουσα-ενάγουσα ποσόν ύψους εκατό χιλιάδων ευρώ, προς αποκατάσταση της υλικής ζημίας και της ηθικής βλάβης που αυτή υπέστη·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής της, η προσφεύγουσα-ενάγουσα προβάλλει τέσσερις λόγους.
   
               1.
            
            
               Ο πρώτος λόγος αντλείται από παράβαση του άρθρου 6, παράγραφος 3, της αποφάσεως C(2002)601 της Επιτροπής, σχετικά με την ενισχυμένη υπηρεσία διαμεσολαβήσεως, καθόσον οι προσβαλλόμενες αποφάσεις εκδόθηκαν από την Επιτροπή, ενώ εμπίπτουν αποκλειστικώς στη αρμοδιότητα του Προέδρου της, κατόπιν προτάσεως του γενικού διευθυντή Ανθρωπίνων πόρων και Ασφάλειας, έπειτα από γνώμη της επιτροπής προσωπικού.
            
         
               2.
            
            
               Ο δεύτερος λόγος αντλείται από παράβαση του άρθρου 27 του Χάρτη Θεμελιωδών Δικαιωμάτων, στο οποίο κατοχυρώνεται το δικαίωμα το δικαίωμα των εργαζομένων στην ενημέρωση και τη διαβούλευση, εν προκειμένω δε το δικαίωμα στην αποτελεσματική διαβούλευση της επιτροπής προσωπικού της Επιτροπής.
            
         
               3.
            
            
               Ο τρίτος λόγος αντλείται από κατάχρηση εξουσίας της Επιτροπής όσον αφορά τις διαδικασίες που διεξήχθησαν για την πλήρωση της θέσεως του Διαμεσολαβητή της Επιτροπής.
            
         
               4.
            
            
               Ο τέταρτος λόγος αντλείται από παράβαση της υποχρεώσεως αιτιολογήσεως, από πρόδηλη πλάνη εκτιμήσεως, από παραβίαση των αρχών της δικαιολογημένης εμπιστοσύνης, της αναλογικότητας και της χρηστής διοικήσεως.